Lewenslange jagpermit vir ses maande oue babaDaylen Brickley ŉ Lewenslange jag- en visvangpermit is sopas kragtens ŉ nuwe program aan Daylen Brickley, ŉ ses maande oue babatjie van New Hampshire in die VSA uitgereik. Sy visvanglisensie is geldig, maar hy sal ŉ jagveiligheidskursus moet voltooi voordat hy amptelik die permit ontvang. Sy ma, Erica Brickley, is nie besorg oor sy toekomstige opleiding nie. “Die hele familie is grootgemaak om te jag en vis te vang. Hy sal seker maklik aanpas,” het sy aan die New Hampshire Union Leader gesê. Beamptes het Dinsdag begin om die “Newborn Lifetime Combination Hunting and Fishing License” aan inwoners, jonger as een jaar oud, uit te reik. Lewenslange permitte is vir volwassenes ook beskikbaar, maar teen ŉ hoër prys. Lees meer: Union Leader